रांची यूनिवर्सिटी में अनुकंपा पर नौकरी का रास्ता साफ
रांचीयूनिवर्सिटी के मृत कर्मचारियों के आश्रितों के लिए खुशखबरी है। सरकार ने इनकी नौकरी का रास्ता साफ कर दिया है। इसके तहत सरकार ने अर्हता नहीं रखने वाले आश्रितों को सशर्त नियुक्ति की अनुमति दे दी है। इससे संबंधित पत्र रांची विवि प्रशासन को मिल गया है।
पत्र में कहा गया है कि अर्हता नहीं रखनेवाले आवेदकों को इस शर्त के साथ नियुक्ति की जाएगी कि वे सेवा करते हुए सरकार द्वारा निर्धारित अर्हता पूरी कर लेंगे। अर्हता पूरी करने के बाद ही उनकी सेवा नियमित करने की संपुष्टि की जाएगी। सरकार के इस निर्णय से जहां विवि में रिक्त पड़ी सीटें भरेंगी, वहीं कर्मचारियों को नौकरी मिलने से उनकी आर्थिक समस्या का समाधान हो जाएगा।
नियुक्तिमें विलंब होने पर नाराज था रांची यूनिवर्सिटी कर्मचारी संघ
आरयूकर्मचारी संघ ने अनुकंपा पर नियुक्ति में हो रहे विलंब पर चिंता जताते हुए कई बार विरोध जताया था। कुलपति समेत अन्य अधिकारियों से मिलकर शीघ्र नियुक्ति का आग्रह किया था। इनका कहना था कि सेवाकाल में मृत कर्मचारियों के आश्रितों को आर्थिक संकट का सामना करना पड़ रहा है। संघ ने विवि प्रशासन से सभी कर्मचारियों को शीघ्र नियुक्त करने की मांग की है, ताकि उन्हें आर्थिक परेशानी से गुजरना नहीं पड़े।
सरकार का आदेश (लाल घेरे में)।
रांची विवि में मृत कर्मचारियों के आश्रितों की अनुकंपा पर नौकरी का प्रस्ताव बीते तीन साल से लंबित था। इसमें तीन दर्जन से अधिक मामले तीन साल पहले के हैं। वर्तमान में इनकी संख्या बढ़कर 49 हो गई है। इसमें लगभग दर्जनभर कर्मचारियों के आश्रितों की शैक्षणिक योग्यता सरकार द्वारा निर्धारित मापदंड का अनुसार नहीं था। इस वजह से इनकी नियुक्ति नहीं हो रही थी। वहीं विवि प्रशासन भी इस दिशा में सार्थक प्रयास नहीं कर रहा था। स्थिति यह थी कि एक तो वे बार-बार विवि मुख्यालय का चक्कर लगा रहे थे, दूसरी ओर उन्हें भारी आर्थिक परेशानी से गुजरना पड़ रहा था।
^रांची विश्वविद्यालय प्रशासन मृत कर्मचारियों के आश्रितों की नियुक्ति को लेकर गंभीर है। शीघ्र ही अनुकंपा कमेटी की बैठक बुलाई जाएगी। इसमें नियुक्ति से संबंधित सभी लंबित प्रस्तावों पर चर्चा के बाद नियुक्ति का निर्णय ले लिया जाएगा। अब नियुक्ति को लेकर किसी प्रकार की अड़चन नहीं है। डॉ.रमेश कुमार पांडेय, वीसी, रांची यूनिवर्सिटी
bho_Deva hin_Deva hin_Deva hin_Deva hin_Deva hin_Deva hin_Deva hin_Deva